fi fi fi ceb fr es fi de fi pt fi fi fi af fi fi fi id en es en fi fi fi fi fi fi fi fi fi fi fi fi fi sl fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi tr fi fi fi fi fi fi en fi fi fi en fi fi fi fi fi fi fi fi en fi fi fi en fi fi fi it fi fi fi fi fi fi fi en fi fi fi fi fi fi fi fr fi fi et fi fi fi fi fi fi fi fi fi fi fi en fi fi fi fi fi fr fi fi zh fi fi fi fi fi fi fi fi fi fi fi fi fi fi eo fi oc fi fi fi fi fi af fi fi fi fi fi en fi nl
Valitsemalla Vuoden opeopiskelijan SOOL haluaa olla mukana luomassa opettajan opinnoista ja ammatista kiinnostavaa ja positiivista kuvaa.
SOOLin hallitus valitsee Vuoden opettajaksi opiskelevan jäsenyhdistyksiltä saatujen esitysten perusteella. Valinnassa on painotettu eri vuosina muun muassa ehdokkaan sitoutuneisuutta opintoihinsa ja oman ammatti-identiteettinsä kehittämiseen sekä ansioituneisuutta opiskelijoiden hyvinvoinnin edistämisessä.
SOOL on valinnut vuoden opettajaksi opiskelevan jo vuodesta 2001. Valinta julkistetaan vuosittain SOOLin liittokokouksessa, jossa valintaa esittäneelle jäsenyhdistykselle luovutetaan kiertopalkinto.
"Heli haluaa ja osaa auttaa tilanteessa kuin tilanteessa. Hän on aurinkoinen ja innostava, eikä energia lopu kesken, vaikka takana olisi pitkä päivä pelkkiä tanssitunteja." (Meeri, tanssinopettajaopiskelija)
"Katri on esimerkillään näyttänyt opiskelijayhteisöllemme, että perehtymällä johonkin kasvatuksen todelliseen dilemmaan, on mahdollisuus löytää syvemmän tason ymmärrystä ja sitä kautta jopa ratkaisuehdotuksia pirullisimpiinkin ongelmiin." Oka ry
"Kannustava ja tsemppaava ryhmätöissä, koulussa ja vapaa-ajalla. Antaa kullanarvoisia vinkkejä ja neuvoja, oli kyseessä sijaisuus, koulutehtävä tai oman elämän kriisi. Tulevaisuudessa loistava opo." Opossumi ry
"Kaikki, mihin hän koskee, elävöittyy, olipa kyse ainejärjestöstä, edunvalvonnasta, henkilökunnan ja opiskelijoiden väleistä, tiedekuntajärjestöstä, illanistujaisista ja kaiken maailman kissanristiäisistä.” Peduca ry
"Hän on ryhmätöiden halutuimpia jäseniä, koska varmoilla diplomaattitaidoilla ryhmädynamiikka saadaan varmuudella toimimaan." Pedary ry
”Hän haluaa ymmärtää jokaista, niin lasta kuin aikuista, ja ajattelee, että tekojen taustalla on aina jokin syy, miksi ihminen toimii niin kuin toimii.” Varkaat ry
"Hän mukautuu välittäväksi ja innostavaksi opettajaksi kaiken ikäisille oppilaille alakoulusta lukioon." Pedaali ry
"Tuutorina toimiessaan Sara loi ilmapiirin, jossa jokaisella fuksilla oli turvallinen olo, ja jokainen sai olla juuri oma itsensä. Ohjaajana hän kannustaa nuoria löytämään omat vahvuutensa." Opossumi ry
"Erkalla on loistava asenne opiskeluun, opiskelijakavereihin ja henkilökuntaan. Hän on huumorintajuinen, empaattinen ja hyvällä tavalla tilanteisiin heittäytyvä." Sporticus ry
"Anu ottaa oppilaansa reilusti ja kunnioittavasti, antaa heille sopivasti haastetta ja hänen opetusmetodinsa ovat todella vuorovaikutuksellisia." Jano ry
"Lasten etu on Tiialle tärkeää ja hän painottaa sitä myös opintojen kehittämisesssä." Lapikas ry
"Janni on ollut opiskeluaikanaan kiinnostunut myös koulutuspoliittisista asioista ja koulutuksemme kehittämisestä." Kopeda ry
luokanopettajaopiskelija, Oulu (Master of education)
"Yksikin ihminen voi käynnistää muutoksen, jolla on kauaskantoisia vaikutuksia." Pedo ry
"Hän on kriittinen keskustelija, joka kyseenalaistaa itsestäänselvyyksiä ja vaatii usein luennoitsijoilta aihesisältöjen yhdistämistä käytännön opetustyöhön." Pedo ry
"Hänen lämmin, vastuuntuntoinen ja isällinen otteensa on saanut huomiota myös harjoittelukoululla." Opekas ry
luokanopettaja- ja opinto-ohjaajaopiskelija, Joensuu
"Hän tuo esille ajatuksen globaalista kehityksestä ja pyrkii ohjaamaan lapsia aktiivisiksi, suvaitsevaisiksi ja ajatteleviksi kansalaisiksi."  Popsi ry & Opossumi ry
"Mari omaa poikkeuksellisen pedagogisen ajattelun lisäksi ilmiömäisen taidon ja tahdon sovittaa yhteen opiskelu ja perhe." Opekas ry
"Opettajapersoonana Marjo on kannustava ja innostava ja toivoo että kipinä musiikkiin syttyisi kaikissa oppilaissa edes jotenkin." Pedaali ry
"Hän on nuori nelikymppinen, joka lasten kanssa työskennellessään selviää tilanteesta kuin tilanteesta." Itu ry
"Hän tietää mitä erityisopettaja tekee tänään. Laitoksemme opettajakunnalla ei aina ole tuota näkökulmaa." Abakus ry
"Hän käyttää luovasti ja ennakkoluulottomasti erilaisia opetusmenetelmiä tuoden kuvataiteeseen poikkitaiteellisen aspektin." Taika ry
"Positiivisella asenteellaan hän luo myönteistä ilmapiiriä homeiseen opiskeluympäristöömme." Popsi ry
Valinnalla SOOL haluaa kiinnittää huomiota asiantuntevan harjoittelunohjauksen merkitykseen opiskelijoiden opettajuuteen kasvussa ja opettajaidentiteetin löytymisessä. Vuoden harjoittelunohjaaja valitaan jäsenistöltä tulleiden esitysten perusteella.
Opettajankoulutus Paikallinen toiminta Jäsenyhdistykset